പഠന ചെലവ് ഏറ്റെടുക്കും കോട്ടയം: സര്ക്കാരിനെതിരെ ഫേസ്ബുക്ക് പോസ്റ്റിട്ട ശേഷം ജീവനൊടുക്കിയ കുറിച്ചിയിലെ ഹോട്ടല് ഉടമ സരിന് മോഹന്റെ ഓട്ടിസം ബാധിതനായ മകന്റെ പഠന ചെലവ് യൂത്ത് കോണ്ഗ്രസ് ഏറ്റെടുക്കും. യൂത്ത് കോണ്ഗ്രസ് നേതാവ് ചാണ്ടി ഉമ്മനും ജില്ലാ പ്രസിഡന്റ് ചിന്റു കുര്യന് ജോയിയും സരിന്റെ വീട്ടിലെത്തിയാണ് സഹായം വാഗ്ദാനം ചെയ്തത്. റൗണ്ട് ടേബിള് ആര്.ടി 121 ന്റെ നേതൃത്വത്തിലുള്ള സ്പര്ശ് സ്കൂളിലായിരിക്കും പഠനം. സരിന്, കഴിഞ്ഞ 19 നാണ് സര്ക്കാരിനെതിരെ ഫേസ്ബുക്ക് പോസ്റ്റിട്ട ശേഷം ജീവനൊടുക്കിയത്. പഠനമേറ്റെടുത്തത് സംബന്ധിച്ചുള്ള ഉറപ്പ്, കുട്ടിയുടെ മാതാവ് രാധു മോഹന് കൈമാറി.